Αντρές Γκουαρδάδο

Ο Χοσέ Αντρές Γκουαρδάδο Ερνάντες (ισπανικά: José Andrés Guardado Hernández, ισπανική προφορά: [andɾez ɣwaɾðaðo], γεννήθηκε 28 Σεπτεμβρίου 1986) είναι Μεξικανός ποδοσφαιριστής που αγωνίζεται ως μέσος για τη Κλουμπ Λεόν. Είναι κάτοχος του ρεκόρ διεθνών συμμετοχών της εθνικής ομάδας της χώρας του. Αγωνιζόμενος συνήθως ως μέσος, έχει περάσει το μεγαλύτερο διάστημα της καριέρας του σε ευρωπαϊκές ομάδες.

 Βιογραφία 

Η επαγγελματική του καριέρα ξεκίνησε με το μεξικάνικο σύλλογο Κλουμπ Άτλας της πρώτης κατηγορίας με τον οποίο έκανε το ντεμπούτο του στις 20 Αυγούστου 2005. Κατά τη διάρκεια της παραμονής του στο Μεξικό, οι αθλητικοί σχολιαστές του έδωσαν το παρατσούκλι El Principito (Ο Μικρός Πρίγκιπας) και El Zorro Plateado (Ο Ασημένιος Ζορό).

Δύο χρόνια μετά υπέγραψε στην ισπανική Ντεπορτίβο δε Λα Κορούνια. Το πρώτο του παιχνίδι ολοκληρώθηκε με την ομάδα να χάνει με 3–0 από την Αλμερία. Θα πετύχει το πρώτο του γκολ στο τρίτο του παιχνίδι. Οι καλές του εμφανίσεις με τη Λα Κορούνια δεν πέρασαν απαρατήρητες και κατά τη χειμερινή μεταγραφική περίοδο 2011–12, μετακόμισε στη Βαλένθια. Η μεταγραφή αυτή σήμανε και την αλλαγή της θέσης του από τα πλάγια της μεσαίας γραμμής στη θέση του αριστερού οπισθοφύλακα, θέση που διατήρησε ο μετέπειτα προπονητής Ερνέστο Βαλβέρδε. Το 2014 μετακόμισε στην Ολλανδία και την ΠΣΦ Αϊντχόφεν, αρχικά ως δανεικός, με την οποία κέρδισε τους περισσότερους ομαδικούς τίτλους, δύο φορές το πρωτάθλημα και δύο επίσης φορές το Σούπερ Κύπελλο, ο ίδιος δεν αναδείχθηκε καλύτερος παίκτης της χρονιάς 2014–15. Και στην ολλανδική ομάδα αγωνίστηκε ως αριστερός πλάγιος αμυντικός.

Παρά το ενδιαφέρον αμερικανικών ομάδων της Μέιτζορ Λιγκ Σόκερ και κυρίως των Λος Άντζελες Γκάλαξι να τον αποκτήσουν το 2017, ο Γκουαρδάδο εντάχθηκε τελικά στην Μπέτις στις 7 Ιουλίου 2017, με τριετές συμβόλαιο.

Έκανε το διεθνές ντεμπούτο του το Δεκέμβριο του 2005 με αντίπαλο την Ουγγαρία μπαίνοντας σαν αλλαγή στο 69ο λεπτό και σε ηλικία 19 ετών. Αγωνίστηκε στο Παγκόσμιο Κύπελλο του 2006 για 66 λεπτά στη φάση των "16" με την Αργεντινή.
Το 2011, βοήθησε το Μεξικό να κερδίσει το ΚΟΝΚΑΚΑΦ Γκολντ Καπ, σημειώνοντας τρία γκολ, συμπεριλαμβανομένου ενός στον τελικό εναντίον των Ηνωμένων Πολιτειών.

Κέρδισε ξανά το Χρυσό Κύπελλο της ΚΟΝΚΑΚΑΦ το 2015 σημειώνοντας 6 γκολ, συμπεριλαμβανομένου ενός στον τελικό με την Τζαμάικα. Ο Γκουαρδάδο συμμετείχε ακόμα στα Παγκόσμια Κύπελλα ως βασικός με την ομάδα του Μεξικού, το 2010, το 2014 και το 2018, ενώ στη διοργάνωση του 2022 έγινε ο έκτος ποδοσφαιριστής στην ιστορία με συμμετοχή σε πέντε Παγκόσμια Κύπελλα, και τρίτος Μεξικανός, μετά τον Τότα Καρβαχάλ και τον Ράφα Μάρκες. Με την εθνική του ομάδα έχει αγωνιστεί συνολικά 182 φορές και έχει σημειώσει 28 τέρματα. Η  Μεξικανική Ομοσπονδία Ποδοσφαίρου τον τίμησε με αποχαιρετιστήριο αγώνα στις 16 Οκτωβρίου 2024 με αντίπαλο τις Ηνωμένες Πολιτείες, συμμετέχοντας για 19 λεπτά. Με την εμφάνιση αυτή έφτασε τις 182 διεθνείς αγώνες, επίδοση ρεκόρ της ζώνης ΚΟΝΚΑΚΑΦ. Η IFFHS τον συμπεριέλαβε στην καλύτερη ομάδα της δεκαετίας 2011–20 της ΚΟΝΚΑΚΑΦ.

 Τίτλοι και διακρίσεις 

Ντεπορτίβο Λα Κορούνια
 Πρωτάθλημα δεύτερης κατηγορίας: 2011–12
 Κύπελλο Ιντερτότο: 2008
ΠΣΦ Αϊντχόφεν
 Πρωτάθλημα Ολλανδίας (2): 2014–15, 2015–16
 Σούπερ Κύπελλο Ολλανδίας (2): 2015, 2016
 Καλύτερος παίκτης του πρωταθλήματος της σεζόν 2014–15

Μεξικό
 ΚΟΝΚΑΚΑΦ Γκολντ Καπ (3): 2011, 2015, 2019
 Κύπελλο ΚΟΝΚΑΚΑΦ: 2015

Ατομικές διακρίσεις
 Πρωτάθλημα Μεξικού καλύτερος νέος παίκτης: 2005
 ΚΟΝΚΑΚΑΦ Γκολντ Καπ καλύτερη ομάδα: 2007
 ΚΟΝΚΑΚΑΦ Γκολντ Καπ καλύτερος παίκτης: 2015
 IFFHS Ομάδα της δεκαετίας της ΚΟΝΚΑΚΑΦ: 2011–2020

 Δείτε επίσης 
 Κατάλογος ποδοσφαιριστών ανδρών με 150 ή περισσότερες διεθνείς συμμετοχές

 Παραπομπές 

 Εξωτερικοί σύνδεσμοι 



Κατηγορία:Μεξικανοί ποδοσφαιριστές
Κατηγορία:Ποδοσφαιριστές Εθνικής Μεξικού
Κατηγορία:Μέσοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Μπάγερ Λεβερκούζεν
Κατηγορία:Ξένοι ποδοσφαιριστές στη Γερμανία 
Κατηγορία:Ξένοι ποδοσφαιριστές στην Ισπανία 
Κατηγορία:FIFA Century Club
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2007